Vi ble varmt mottatt av Pamela og Ross og var kjempefornøyd med oppholdet som varte i 4 uker. Bungalowen var akkurat som beskrevet og hagen bugnet av spennende og eksotiske vekster. For oss som kommer fra Norge var det en opplevelse å våkne til en ny dag og høre på spennende fuglelåter og følge med på planter og dyreliv som utspant seg rett utenfor de store vinduene. Pamela lånte oss også en mengde litteratur om håndarbeid og Australias fauna og flora noe vi satte stor pris på. Vi kan absolutt anbefale et opphold hos Pamela og Ross hvor man blir tatt godt vare på i rolige og vakre omgivelser.